CELEX: E2011J0019
Language: da
Date: 2012-11-30 00:00:00
Title: Domstolens dom af 30. november 2012 i sag E-19/11 — Vín Tríó ehf. mod den islandske stat (Frie varebevægelser — antagelighed — produktdækning — EØS-aftalens artikel 11 og 16 — statslige handelsmonopoler — regler om monopoler og deres funktion — produktudvælgelsesregler — afvisning af at sælge alkoholholdige drikkevarer, der indeholder stimulanser som koffein — diskriminering mellem indenlandske og importerede produkter — ingen indenlandsk produktion)

14.3.2013   
            
            
               DA
            
            
               Den Europæiske Unions Tidende
            
            
               C 75/15
            
         DOMSTOLENS DOM
   af 30. november 2012
   i sag E-19/11
   Vín Tríó ehf. mod den islandske stat
   (Frie varebevægelser — antagelighed — produktdækning — EØS-aftalens artikel 11 og 16 — statslige handelsmonopoler — regler om monopoler og deres funktion — produktudvælgelsesregler — afvisning af at sælge alkoholholdige drikkevarer, der indeholder stimulanser som koffein — diskriminering mellem indenlandske og importerede produkter — ingen indenlandsk produktion)
   2013/C 75/08
   I sag E-19/11 Vín Tríó ehf. mod den islandske stat, hvor Héraðsdómur Reykjavíkur (Reykjavík herredsret) i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol har anmodet domstolen om en rådgivende udtalelse om, hvorvidt det strider mod EØS-aftalens artikel 11 og 16, hvis et statsligt monopol på detailsalg af alkohol kan nægte at modtage alkoholiske drikke, der indeholder stimulanser som koffein, til salg i sine detailforretninger, har domstolen, sammensat af Carl Baudenbacher (præsident), Per Christiansen (refererende dommer) og Páll Hreinsson, dommere, den 30. november 2012 afsagt følgende dom, hvoraf det i konklusionen bestemmes:
   
                
            
            
               Det strider ikke mod EØS-aftalens artikel 16, stk. 1, hvis en EØS-stat i sin lovgivning eller gennem forvaltningsakter fastsætter, at et organ, som har statsligt monopol på detailsalg af alkohol, kan nægte at modtage alkoholiske drikke, der indeholder stimulanser som koffein, til salg i sine detailforretninger.
            
         
                
            
            
               En sådan udvælgelsesregel skal dog finde samme anvendelse på indenlandske og importerede alkoholholdige drikkevarer, der indeholder stimulanser. Hvis der som i det foreliggende tilfælde ikke er nogen indenlandsk produktion, og udvælgelsesregelen ikke har til formål at beskytte indenlandsk produktion af lignende produkter, kan reglen ikke anses for at stille aktører og produkter fra andre EØS-stater ringere.